هيترتب علي السؤال انت لو في بنت قالتلك انها معجبة بيك مثلا ومستعدة تستناك في الحلال هتبصلها ازاي
ربنا يرزقك بأحسن وأصلح مني إن شاء الله. وإنتي وغيرك ما تعرفوش حاجة عني وعن غيري هنا غير شوية إجابات وما تعرفوش لما بنتعامل بنكون إزاي وعبادتنا الشخصية عاملة إزاي ؛ ولما نبقى في بيوتنا هنكون عاملين إزاي. فما تنخدعوش باللي قدامكم دا ؛ وما تخلوش معاييركم في اختيار الزوج ؛ وكذلك اختيار الزوجة للشباب هو اللي بيتكتب قدامكم على فيس بوك أو في أي حتة ؛ وما تعلقوش قلوبكم بأمل الله أعلم لو اتحقق ممكن تتمنوا ما حصلش.  العالم الرقمي عالم مصطنع يتجمل فيه المرء بأحسن حالاته ؛ العبرة لما يكون في حالته العادية وفي أسوأ حالاته هيكون عامل إزاي؟! ربنا يرزق جميع البنات بزوج صالح تقر به أعينهن. ويرزق جميع الشباب بزوجة صالحة تقر بها أعينهم. وأنا جاوبت السؤال دا وهو من النوعية اللي ما بأجاوبهاش عشان يبقى فرصة أقول أنه مش هجاوب ع النوع دا من الأسئلة تاني لأي سبب وماحدش يبعت تاني.